Reglement for træningspladsen

Schæferhundeklubben Kreds 30 Greve

Kreds 30’s træningsplads og klubhus skal være rammen om kredsens arbejde, og for at dette kan foregå til glæde for alle og så gnidningsløst som muligt, skal nedenstående regler overholdes.

1. Tag hensyn til andre og undgå brug af nedsættende tale og skældsord i forhold til andre hundeførere og hunde. Der skal være plads til alle.
2. Sæt altid hundevelfærd over alt andet. Vis respekt for hunden som et levende væsen. Der må ikke anvendes ulovlige halsbånd jf. dyrevelfærdsloven.
3. Alle hunde skal være vaccinerede i henhold til gældende regler. Syge eller sygdomsmistænkte hunde må ikke medtages på træningspladsen eller klubhuset. Det samme gælder også hunde med utøj.
4. Alle hunde, der benytter træningspladsen, skal være lovpligtigt forsikrede med en udvidet dækning i.h.t. gældende forsikringsbetingelser for skader opstået på 3. person eller ikke sagesløse personer.
5. Der kræves betalt træningsgebyr efter de til enhver tid fastsatte takster ved indskrivning til holdtræning.
6. Ved selvtræning på kredsens træningsplads betales for selvtræningsgebyr efter de til enhver tid fastsatte takster (såfremt hundeføreren ikke er tilmeldt holdtræning). Denne træning skal foregå uden gener for evt. samtidig holdtræning.
7. Banen kan benyttes af gæster i følgeskab med et kredsmedlem, eller efter aftale med kredsens bestyrelse. Som gæst betales kr. 30,- pr. gang for benyttelse af kredsens faciliteter. Gæstetræning kan dog max indløses to gange pr. sæson, hvorefter skal der betales selvtræningsgebyr. Det er kredsmedlemmets ansvar, at dennes gæst betaler. Der skal betales via Mobilepay på 15406. Kvittering skal skulle fremvises på forlangende. Gæster skal naturligvis rette sig efter gældende ordensregler.
8. Benyttet træningsmateriel skal efter endt brug altid lægges på plads, ligesom kæden skal sættes på, når sidste bil forlader træningspladsen. Er klubhuset benyttet, skal lys slukkes og dør låses, ligesom lys på banen skal slukkes. Varmeinstallationer og lign. må ikke justeres.
Skader el.lign. på inventar/træningsmateriel skal meldes hurtigst muligt til bestyrelsen på info@kreds30.dk
9. Henkastning af affald og hundeefterladenskaber på træningspladsen er forbudt. De opsatte affaldsbeholdere skal benyttes. Ryd op efter dig selv og din hund.
10. Hunde må ikke luftes på træningspladsen. Hunde skal føres i line, når de ikke deltager i træning.
11. Hunde over 4 måneder må ikke komme i klubhuset.
12. Som medlem af Schæferhundeklubben for Danmark, Kreds 30 Greve er det muligt at få en nøgle til klubhuset mod betaling af et depositum på kr. 250,-, hvis du er indskrevet på hold eller har betalt selvtræningsgebyr. Nøglen må ikke overdrages til andre og skal afleveres tilbage, hvis du ikke længere er indskrevet på hold eller har betalt selvtræningsgebyr for pågældende sæson.
Ved misbrug eller skødesløshed lukkes nøglen, og du har ikke krav på at få dit depositum tilbage.
13. Kør langsomt på vejen og parker, så der er plads til alle.
14. Overtrædelse af ovenstående regler kan medføre påtale. Gentagne overtrædelser vil medføre en indstilling til advarsel i Schæferhundeklubben for Danmark.

Bestyrelsen Kreds 30 Greve – Januar 2025